ประกาศคณะกรรมการกํากับหลักทรัพย์และตลาดหลักทรัพย์ที่ กข. 9/2552เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 8 มาตรา 54 มาตรา 55 มาตรา 56 และมาตรา 57แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32มาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ในประกาศนี้"บริษัทหลักทรัพย์" หมายความว่า บริษัทที่ได้รับใบอนุญาตตามกฎหมายว่าด้วยหลักทรัพย์และตลาดหลักทรัพย์ให้ประกอบธุรกิจหลักทรัพย์ประเภท(1) การจัดการกองทุนรวม(2) การจัดการกองทุนส่วนบุคคล หรือ(3) การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์แต่ไม่รวมถึงผู้ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์การค้าหลักทรัพย์ หรือการจัดจําหน่ายหลักทรัพย์ที่จํากัดเฉพาะหลักทรัพย์ที่เป็นตราสารแห่งหนี้หรือหน่วยลงทุน"ประกาศการดํารงเงินกองทุนของบริษัทจัดการกองทุนรวม"( หมายความว่า ประกาศดังต่อไปนี้(1) ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการดํารงเงินกองทุนของผู้ประกอบธุรกิจการจัดการกองทุนรวมการจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้าและข้อกําหนดกรณีที่ไม่สามารถดํารงเงินกองทุนได้"ผู้ถือหุ้นรายใหญ่" หมายความว่า ผู้ที่ถือหุ้นหรือรับประโยชน์จากหุ้นเกินกว่าร้อยละสิบของจํานวนหุ้นที่มีสิทธิออกเสียงทั้งหมดของผู้ขอรับอนุญาตเพื่อประโยชน์ตามความในวรรคหนึ่ง ผู้รับประโยชน์จากหุ้น หมายความถึงผู้รับประโยชน์จากหุ้นตามที่กําหนดในมาตรา 25 วรรคสี่ แห่งพระราชบัญญัติสัญญาซื้อขายล่วงหน้า พ.ศ. 2546ข้อ 2( ยกเลิกข้อ 3( ผู้ขอรับอนุญาตจะได้รับอนุญาตให้ประกอบธุรกิจเป็นทรัสตี ต้องเป็นบริษัทจํากัดหรือบริษัทมหาชนจํากัดที่จัดตั้งขึ้นตามกฎหมายไทย หรือสถาบันการเงินที่มีกฎหมายเฉพาะจัดตั้งขึ้น และมีคุณสมบัติดังต่อไปนี้(1) มีทุนจดทะเบียนซึ่งชําระแล้วไม่น้อยกว่ายี่สิบห้าล้านบาท(2) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหายหรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน รวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(3) เป็นไปตามหลักเกณฑ์เกี่ยวกับการดํารงเงินกองทุนหรือกันสํารองอย่างใดอย่างหนึ่งดังนี้(ก) ในกรณีที่ผู้ขอรับอนุญาตเป็นสถาบันการเงินที่มีกฎหมายเฉพาะจัดตั้งขึ้น หรือเป็นนิติบุคคลที่มีกฎหมายที่ควบคุมการประกอบธุรกิจและการดํารงเงินกองทุนของนิติบุคคลนั้นต้องดํารงเงินกองทุนและกันสํารองตามกฎหมายดังกล่าว(ข) ในกรณีผู้ขอรับอนุญาตเป็นนิติบุคคลอื่นนอกเหนือจาก (ก) ต้องดํารงเงินกองทุนได้ตามหลักเกณฑ์การดํารงเงินกองทุนตามประกาศการดํารงเงินกองทุนของบริษัทจัดการกองทุนรวม โดยอนุโลม และดํารงเงินกองทุนขั้นต้นเป็นมูลค่าไม่น้อยกว่ายี่สิบห้าล้านบาท(4) แสดงได้ว่าบุคคลที่เป็นกรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจทรัสตีของผู้ขอรับอนุญาต หรือผู้ถือหุ้นรายใหญ่ของผู้ขอรับอนุญาต มีคุณสมบัติและไม่มีลักษณะต้องห้ามตามที่สํานักงาน ก.ล.ต. ประกาศกําหนดในกรณีที่ผู้ถือหุ้นรายใหญ่ของผู้ขอรับอนุญาตเป็นนิติบุคคล ให้นําความในวรรคหนึ่งมาใช้กับ กรรมการ ผู้จัดการ หุ้นส่วนผู้จัดการ หรือบุคคลผู้มีอํานาจในการจัดการของนิติบุคคลนั้นด้วย(5) แสดงได้ว่าจะมีการบริหารงานที่ดีและมีประสิทธิภาพ(6) แสดงได้ว่าจะมีนโยบายและมาตรการในการป้องกันความขัดแย้งทางผลประโยชน์การป้องกันการล่วงรู้ข้อมูลภายในระหว่างหน่วยงานและบุคลากร การควบคุมภายใน และการบริหารความเสี่ยงในการประกอบธุรกิจเป็นทรัสตีที่มีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามนโยบายและมาตรการที่วางไว้(7) แสดงได้ว่าจะมีระบบงานที่มีความพร้อมในการประกอบธุรกิจเป็นทรัสตี(8) แสดงได้ว่าจะมีความพร้อมด้านบุคลากรเพื่อรับผิดชอบงานด้านทรัสตีข้อ 4 ให้ผู้ขอรับอนุญาตยื่นคําขอต่อสํานักงาน ก.ล.ต. พร้อมเอกสารหลักฐานประกอบคําขอตามแบบและวิธีการที่สํานักงาน ก.ล.ต. จัดไว้ในระบบงานอิเล็กทรอนิกส์ของสํานักงาน ก.ล.ต.ข้อ 5( ในกรณีที่สํานักงาน ก.ล.ต. พิจารณาเห็นว่าผู้ขอรับอนุญาตเป็นผู้มีคุณสมบัติถูกต้องและครบถ้วนตามที่กําหนดในข้อ 3 ให้สํานักงาน ก.ล.ต. เสนอเรื่องต่อคณะกรรมการ ก.ล.ต. เพื่อพิจารณาอนุญาตภายในเก้าสิบวันนับแต่วันที่ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน และคณะกรรมการ ก.ล.ต. จะพิจารณาให้แล้วเสร็จภายในสามสิบวันนับแต่วันที่ได้รับเรื่องจากสํานักงาน ก.ล.ต.ในกรณีที่คณะกรรมการ ก.ล.ต. อนุญาตให้ผู้ขอรับอนุญาตประกอบธุรกิจเป็นทรัสตีได้คณะกรรมการ ก.ล.ต. จะออกใบอนุญาตให้ไว้เป็นหลักฐาน โดยเป็นไปตามแบบที่แนบท้ายประกาศนี้ข้อ 6( ยกเลิกข้อ 7 ผู้ได้รับอนุญาตประกอบธุรกิจเป็นทรัสตีต้องปฏิบัติตามเงื่อนไขดังต่อไปนี้(1) จะเริ่มประกอบธุรกิจเป็นทรัสตีได้ ต่อเมื่อสํานักงาน ก.ล.ต. ตรวจสอบแล้วเห็นว่าผู้ได้รับอนุญาตได้ดําเนินการให้เป็นไปตามที่ได้แสดงไว้ในข้อ 3(5) (6) (7) และ (8)(2) ต้องดํารงคุณสมบัติและดําเนินการในเรื่องที่แสดงไว้ในข้อ 3 ตลอดเวลาที่ประกอบธุรกิจเป็นทรัสตี(3)( ยกเลิกในกรณีที่ผู้ได้รับอนุญาตไม่สามารถปฏิบัติให้เป็นไปตามเงื่อนไขที่กําหนดในวรรคหนึ่งคณะกรรมการ ก.ล.ต. อาจเพิกถอนการอนุญาตดังกล่าวได้ข้อ 8( ค่าธรรมเนียมคําขออนุญาตประกอบธุรกิจเป็นทรัสตี คําขอละ 30,000 บาทสําหรับค่าธรรมเนียมการประกอบธุรกิจให้เป็นไปตามประกาศคณะกรรมการ ก.ล.ต. ว่าด้วยการนั้นเมื่อสํานักงาน ก.ล.ต. ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ให้ผู้ยื่นคําขอชําระค่าธรรมเนียมคําขออนุญาตประกอบธุรกิจเป็นทรัสตีแก่สํานักงาน ก.ล.ต.ข้อ 9 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2552 เป็นต้นไปประกาศ ณ วันที่ 4 มิถุนายน พ.ศ. 2552(นายวิจิตร สุพินิจ)ประธานกรรมการคณะกรรมการกํากับหลักทรัพย์และตลาดหลักทรัพย์